2020. gada 18. augustā Noteikumi Nr. 525

Rīgā (prot. Nr. 49 14. §)

**Grozījumi Ministru kabineta 2013. gada 5. novembra noteikumos Nr. 1268 "Ārstniecības riska fonda darbības noteikumi"**

Izdoti saskaņā ar

Pacientu tiesību likuma

16. panta trešo daļu un

17. panta pirmo un trešo daļu

1. Izdarīt Ministru kabineta 2013. gada 5. novembra noteikumos Nr. 1268 "Ārstniecības riska fonda darbības noteikumi" (Latvijas Vēstnesis, 2013, 228. nr.; 2016, 14. nr.; 2018, 128. nr.; 2019, 12., 114. nr.) šādus grozījumus:

1.1. izteikt 3. pielikuma tabulas pirmo rindu šādā redakcijā:

|  |  |  |  |
| --- | --- | --- | --- |
| "Nr.p. k. | Kods atbilstoši specialitātes klasifikatoram1 | Ārstniecības personas un ārstniecības atbalsta personas2 | Riska koeficients" |

1.2. svītrot 3. pielikuma 92. rindu;

1.3. izteikt 3. pielikuma piezīmi šādā redakcijā:

"Piezīmes.

1 Ārstniecības personas un ārstniecības atbalsta personas kods atbilstoši specialitātes klasifikatoram noteikts saskaņā ar Ministru kabineta 2016. gada 24. maija noteikumu Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība" 1. pielikumu un atbilstoši Ministru kabineta 2009. gada 24. marta noteikumu Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" 636. punktam.

2 Ārstniecības personām, kurām saskaņā ar likumu "Par reglamentētajām profesijām un profesionālās kvalifikācijas atzīšanu" ir noteikts adaptācijas periods un kuras ir reģistrētas Ārstniecības personu un ārstniecības atbalsta personu reģistrā, piemēro attiecīgajai profesijai un specialitātei noteikto riska grupu, kurā šai personai ir noteikts adaptācijas periods."

2. Šo noteikumu 1.2. apakšpunkts stājas spēkā vienlaikus ar grozījumiem likumā "Par reglamentētajām profesijām un profesionālās kvalifikācijas atzīšanu" attiecībā uz zobārstniecības māsas profesijas svītrošanu no reglamentēto profesiju kopas.

Ministru prezidents A. K. Kariņš

Veselības ministre I. Viņķele